ai4bharat/Pralekha huggingface dataset:
मंत्रिमंडळ
हरियाणातल्या मनेथी इथे नवे एम्स उभारायला मंत्रिमंडळाची मान्यता
नवी दिल्ली, 28 फेब्रुवारी 2019
हरियाणातल्या रेवाडी जिल्ह्यात मनेथी इथे 1299 कोटी खर्चाचे, नवे एम्स अर्थात अखिल भारतीय आयुर्विज्ञान संस्था उभारायला आणि या एम्ससाठी 2,25,000 रुपये मूळ वेतन अधिक एनपीए मात्र हे दोनही मिळून 2,37,500 रुपयांपेक्षा जास्त नसणाऱ्या संचालकाच्या एका पदाच्या निर्मितीला मंत्रिमंडळाने मान्यता दिली आहे.
वैशिष्ट्ये –
• नव्या एम्स मुळे एमबीबीएसच्या 100 जागांची तर बी एससी नर्सिंगच्या 60 जागांची भर
• नव्या एम्सला 15-20 सुपर स्पेशालिटी विभाग असतील.
• नव्या एम्स मधे 750 खाटाचे रुग्णालय असेल.
• नव्या एम्स मधे दर दिवशी 1500 बाह्य रुग्ण विभागातल्या रुग्णांची तपासणी तर रुग्णालयात दाखल केलेल्या 1000 रुग्णांची तपासणी करण्याची क्षमता राहील
तपशील-
दर्जेदार आरोग्य सेवा,वैद्यकीय शिक्षण,परिचारिका शिक्षण आणि संशोधन क्षेत्रात,राष्ट्रीय महत्वाची संस्था स्थापित करणे हा नव्या एम्स उभारण्यामागचा उद्देश आहे. 750 खाटांच्या या रुग्णालयात आपत्कालीन, आयुष, खाजगी,अति दक्षता स्पेशालिटी आणि सुपर स्पेशालिटी खाटा उपलब्ध असतील.
लाभ-
नव्या एम्स उभारणीमुळे, आरोग्य शिक्षण आणि प्रशिक्षण क्षेत्रात परिवर्तन होण्याबरोबरच क्षेत्रातली आरोग्य सेवा क्षेत्रातली व्यावसायिकांची कमतरता भरून निघण्यासाठी मदत होणार आहे.
रोजगार निर्मिती- यामुळे प्रत्येक एम्स मधे फॅकल्टी आणि बिगर फॅकल्टी पदांच्या 3000 रोजगारांची निर्मिती होणार आहे.
B.Gokhale/N.Chitale/D.Rane
(Visitor Counter : 67
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती आणि तंत्रज्ञान मंत्रालयाने  सेमीकॉन इंडिया 2023 परिषदेत, सेमीकॉन इंडिया फ्युचर डिझाईन डीएलआय योजनेअंतर्गत आणखी दोन सेमीकंडक्टर डिझाइन स्टार्टअप/ एमएसएमईसाठी पाठबळाची केली घोषणा
इलेक्ट्रॉनिक्स तसेच माहिती आणि तंत्रज्ञान मंत्रालयाने  गांधीनगर येथे आयोजित सेमीकॉन इंडिया 2023 परिषदेच्या दुसऱ्या आवृत्तीमध्ये सेमीकॉन इंडिया फ्युचर डिझाईन डीएलआय योजनेअंतर्गत आणखी दोन सेमीकंडक्टर डिझाइन स्टार्टअप/ एमएसएमई ची घोषणा केली.
डिझाईन लिंक्ड इन्सेंटिव्ह  योजनेअंतर्गत पाठबळासाठी निवडलेले हे दोन स्टार्टअप/एमएसएमई आहेत:
1. अहीसा डिजिटल इनोव्हेशन्स आणि
1. कॅलिगो टेक्नॉलॉजीज
अहीसा डिजिटल इनोव्हेशन्स प्रायव्हेट लिमिटेड   ही चेन्नई येथील फॅबलेस सेमीकंडक्टर स्टार्ट-अप कंपनी आहे जी दूरसंचार, नेटवर्किंग आणि सायबर सुरक्षा क्षेत्रात कार्य करते.
कॅलिगो टेक्नॉलॉजीज  ही भारतातल्या बेंगळुरू येथील फॅबलेस सेमीकंडक्टर स्टार्ट-अप कंपनी आहे जी एचपीसी, बिग डेटा आणि कृत्रिम बुद्धिमत्ता आणि मशीन लर्निंग  क्षेत्रात जागतिक कंपन्यांना सेवा देत आहे.
डीएलआय योजनेचे उद्दिष्ट म्हणजे पाच वर्षांच्या कालावधीत सेमी कंडक्टरची रचना करण्यासाठी आवश्यक असलेल्या घटकांसाठी जसे इंटिग्रेटेड सर्किट्स , चिपसेट, सिस्टम ऑन चिप्स , सिस्टम आणि आयपी तसेच सेमीकंडक्टर लिंक्ड यांच्या विकासाच्या विविध टप्प्यांवर आर्थिक प्रोत्साहन देणे तसेच पायाभूत ढाचा प्रदान करणे हे आहे. या योजनेची अंमलबजावणी सी डॅक  च्या माध्यमातून केली जाते.
या घोषणेसह, डीएलआय  योजनेंतर्गत आता एकूण 7 स्टार्ट-अप ऑटोमोटिव्ह, मोबिलिटी आणि कॉम्प्यूटिंग क्षेत्रांसाठी चिप आणि आयपी  कोर निर्मितीचे काम करतील.
डीएलआय  योजनेबद्दल अधिक माहितीसाठी, कृपया https://chips-dli.gov.in/ इथे भेट द्या.
अहीसा आणि कॅलिगोबद्दल अधिक माहिती https://www.aheesa.com आणि https://calligotech.com इथे उपलब्ध आहे.
रेल्वे मंत्रालय
छोटे व्यापारी आणि व्यावसायिकांसाठी महत्वाच्या पार्सल व्यवसायाच्या वृद्धीवर लक्ष केंद्रित करणे आवश्यक - केंद्रीय मंत्री पियुष गोयल
नवोन्मेषासह पार्सल व्यवसायात वेगाने वाढ करण्याची रेल्वेची योजना
एलएचबी पार्सल व्हॅनचे उत्पादन वाढविण्यासाठी आणि ई-पेमेंट व डिजिटल पेमेंट सुविधा सुरू करण्यासाठी त्वरित पावले उचलणे आवश्यक
ईशान्येकडील प्रदेश आणि डोंगराळ भागातील रहदारी सुलभ करण्यासाठी तसेच बंदरांकडे जाणाऱ्या निर्यात वाहतुकीला आकर्षित करण्यासाठी विशेष लक्ष देणे आवश्यक
रेल्वेमंत्री पियुष गोयल यांनी रेल्वेच्या पार्सल व्यवसायाचा आढावा घेतला. यावेळी मंडळाचे सदस्य आणि रेल्वे मंडळ व सीआरआयएसचे इतर अधिकारी उपस्थित होते.
गेल्या काही महिन्यांत भारतीय रेल्वेने पार्सल सेवांकडे अधिक व्यवसाय आकर्षित करण्यासाठी अनेक उपक्रम राबविले आहे. त्यापैकी काही खालीलप्रमाणे आहेत:
a) कृषी व शेतीमालाच्या सुलभ वाहतुकीसाठी किसान रेल्वे चालविणे;
b) रिक्त परत येणाऱ्या पार्सल व्हॅन आणि पार्सल रेल्वेला सवलत ;
c) एकाच ट्रेनमध्ये 24 पार्सल व्हॅन लोड करण्यावर सवलत;
d) सर्व मालासाठी गोदाम व्यवस्था;
e) खासगी मालवाहतूक टर्मिनल आणि पार्सल वाहतुकीसाठी खासगी साइडिंग
आणि
f) बांगलादेशात वाहतुकीसाठी पार्सल ट्रेन सुरू करत आहे.
या उपक्रमांव्यतिरिक्त, भारतीय रेल्वे पार्सल माल हाताळणे सुलभ करण्यासाठी समर्पित पार्सल टर्मिनल विकसित करण्याची योजना आखत असून सांगोला , काचेगुडा , कोयंबटूर  आणि कांकरिया  यांची याआधीच पथदर्शी प्रकल्प म्हणून निवड करण्यात आली आहे.
मंत्र्यांनी यावेळी रेल्वेच्या प्रयत्नांचे आणि विशेषतः किसान रेल्वे चालविण्यासाठी केलेल्या प्रयत्नांचे कौतुक केले आणि सांगितले की छोटे व्यापारी आणि व्यावसायिक ही सेवा वापरत असल्याने पार्सल व्यवसायाची वृद्धी करणे अत्यंत महत्त्वाचे आहे आणि पार्सल सेवा अधिकाधिक ग्राहक अनुकूल केल्याने या सगळ्यांना याचा थेट लाभ मिळेल. रेल्वेने पार्सल व्यवसायाच्या वाढीचे लक्ष्य निर्धारित केले असून अपेक्षित वाढ होण्यासाठी अधिक प्रयत्न आणि नाविन्यपूर्ण कल्पना आवश्यक असल्याचे त्यांनी यावेळी आवर्जून सांगितले.
यावेळी मंत्र्यांनी एलएचबी पार्सल व्हॅनचे उत्पादन वाढविण्यासाठी तसेच ई-पेमेंट व डिजिटल पेमेंट सुविधा सुरू करण्यासाठी तातडीने पावले उचलण्याचे निर्देश दिले. ईशान्येकडील प्रदेश आणि डोंगराळ भागातील रहदारी सुलभ करण्यासाठी तसेच बंदरांकडे जाणाऱ्या निर्याती वाहतुकीला आकर्षित करण्यासाठी पुरेशी पावले उचलण्याचे निर्देश देखील त्यांनी यावेळी दिले. पार्सल विशेष गाड्या वेळेवर चालवल्या पाहिजेत, जेणेकरुन ग्राहकांचा या सेवेवरील विश्वास वाढेल असे मंत्री म्हणाले.
S.Tupe/S.Mhatre/P.Kor
वाणिज्य आणि उदयोग मंत्रालय
अबू धाबी येथे झालेल्या 7 व्या उच्चस्तरीय संयुक्त कृतीगटाच्या गुंतवणूक विषयक बैठकीबाबतचे संयुक्त निवेदन
नवी दिल्ली, 23 सप्टेंबर 2019
भारत आणि युएई म्हणजेच संयुक्त अरब अमिराती दरम्यान गुंतवणुकीचा आढावा घेण्यासाठी नेमण्यात आलेल्या उच्चस्तरीय संयुक्त कृतीगटाची सातवी बैठक काल अबू धाबी येथे झाली. दोन्ही देशांदरम्यान द्विपक्षीय व्यापार आणि गुंतवणूक वाढवण्याबाबत या बैठकीत चर्चा झाली. अबू धाबी गुंतवणूक प्राधिकरणाचे व्यवस्थापकीय संचालक शेख हमीद बिन झायेद अल नहायन आणि वाणिज्य आणि उद्योग मंत्री पियुष गोयल यांनी संयुक्तरित्या या बैठकीचे अध्यक्षस्थान भूषवले.
जानेवारी 2017 मध्ये अबू धाबीचे राजपूत्र शेख मोहम्मद बिन झायेद अल नहायन आणि पंतप्रधान नरेंद्र मोदी यांच्यात उभय देशात सर्वसमावेशक राजनैतिक भागीदारी संदर्भात करार करण्यात आला होता. या कराराच्या अंमलबजावणीसाठी हा कृती गट स्थापन करण्यात आला आहे.
कृती गटाच्या सातव्या बैठकीत द्विपक्षीय संबंध आणि गुंतवणुकीबाबत दोन्ही देशांनी केलेल्या प्रगतीबद्दल समाधान व्यक्त करण्यात आले तसेच आदिया या युएईच्या कंपनीच्या कराबाबत यावेळी चर्चा झाली. या कंपनीवर लावल्या जाणाऱ्या करासंदर्भात दोन्ही देशांना सोयीचे ठरेल असा तोडगा काढण्याचे आश्वासन गोयल यांनी दिले. त्याशिवाय नागरी विमान वाहतूक क्षेत्रातल्या काही अडचणींविषयी देखील या बैठकीत चर्चा झाली. दोन्ही देशांमधल्या व्यापारी समुदायांमध्ये विश्वास निर्माण व्हावा या दृष्टीने द्विपक्षीय न्यायिक सहकार्याची गरज आहे यावर दोन्ही देशांनी भर दिली.
B.Gokhale/R.Aghor/P.Malandkar
(Visitor Counter : 71
माहिती आणि प्रसारण मंत्रालय
इफ्फी 2018 मध्ये मोकळ्या जागी क्रीडा चरित्रपट दाखवण्यात येणार असून चित्रांगदा सिंग, रिमा कागटी आणि राकेश ओमप्रकाश मेहरा यांच्यासह अन्य चित्रपट निर्माते-दिग्दर्शक त्यांच्या चित्रपटांचे प्रतिनिधीत्व करणार
खेलो इंडिया उपक्रमाचा एक भाग म्हणून गोल्ड, मेरी कोम, भाग मिल्खा भाग, 1983, एसएसडी-द अनटोल्ड स्टोरी आणि सूरमा हे चरित्रपट इफ्फीत दाखवले जाणार
पणजीच्या अल्टीन्होमधील जॉगर्स पार्क येथे सामान्य जनतेला मोफत हे चरित्रपट पाहता येणार
(पणजी, 11 नोव्हेंबर 2018
खेलो इंडिया उपक्रमाचा एक भाग म्हणून 49 व्या भारतीय आंतरराष्ट्रीय चित्रपट महोत्सवात खेळाडूंनी दिलेल्या योगदानाचा गौरव करण्याचा उद्देश आहे. या महोत्सवात मोकळ्या जागेवर मोठ्या पडद्यावर हे क्रीडाविषयक चित्रपट दाखवण्यात येणार आहेत. क्रीडा चरित्रपटावर आधारित गोल्ड, मेरी कोम, भाग मिल्खा भाग, 1983, एमएसडी-द अनटोल्ड स्टोरी आणि सूरमा हे सहा चित्रपट या विभागात समाविष्ट आहेत.
मान्यवरांची उपस्थिती
यावेळी चित्रपटाचे कलाकार आणि निर्माते-दिग्दर्शक उपस्थित राहणार आहेत. उद्घाटन समारंभाला अक्षयकुमार उपस्थित राहणार असून सूरमाची निर्माती चित्रांगदा सिंग, सूरमाचे दिग्दर्शक शाद अली, गोल्डच्या दिग्दर्शक रिमा कागटी, भाग मिल्खा भागचे दिग्दर्शक राकेश ओमप्रकाश मेहरा, 1983 चे दिग्दर्शक अब्रिद शाईन यावेळी उपस्थित राहणार आहेत.
पणजीच्या अल्टिन्हो येथील जॉगर्स पार्कची यासाठी निवड करण्यात आली असून सर्व चित्रपटप्रेमी आणि सामान्य नागरिकांसाठी हे खुले आहे. यासाठी कोणतेही शुल्क आकारण्यात येणार नाही.
N.Sapre/S.Kane/P.Kor
पंतप्रधान कार्यालय
सिनेटचे बहुमत असलेले नेते चार्ल्स शुमर यांच्या नेतृत्वाखालील नऊ सिनेटर्सच्या अमेरिकन कॉंग्रेसच्या शिष्टमंडळाने पंतप्रधान नरेंद्र मोदी यांची घेतली भेट
भारत-अमेरिका संबंध अधिक दृढ करण्यासाठी अमेरिकन काँग्रेसच्या सातत्यपूर्ण आणि द्विपक्षीय सहाय्याची पंतप्रधानांनी केली प्रशंसा
पंतप्रधानांनी अध्यक्ष बायडेन यांच्याशी नुकताच दूरध्वनीवरून साधलेला संवाद आणि भारत-अमेरिका सर्वसमावेशक जागतिक धोरणात्मक भागीदारी नव्या उंचीवर नेण्याबाबत दोन्ही नेत्यांच्या सामायिक दृष्टिकोनाचे केले स्मरण
पंतप्रधान आणि अमेरिकी शिष्टमंडळाने सामायिक लोकशाही मूल्ये, मजबूत द्विपक्षीय सहकार्य, दोन्ही देशांच्या जनतेतील दृढ संबंध आणि अमेरिकेतील उत्साही भारतीय समुदाय हे द्विपक्षीय धोरणात्मक भागीदारीचे मजबूत आधारस्तंभ असल्याचे नमूद केले
भारत-अमेरिका संबंध दृढ करण्यासाठी नव्या संधींबाबत पंतप्रधानांनी अमेरिकेच्या शिष्टमंडळाशी केली चर्चा
नवी दिल्ली, 20 फेब्रुवारी 2023
सिनेटचे बहुमत असलेले नेते चार्ल्स शुमर यांच्या नेतृत्वाखालील नऊ सिनेटर्सच्या अमेरिकन कॉंग्रेसच्या शिष्टमंडळाने पंतप्रधान नरेंद्र मोदी यांची भेट घेतली. या शिष्टमंडळात सिनेटर रॉन वायडेन, सिनेटर जॅक रीड, सिनेटर मारिया कँटवेल, सिनेटर एमी क्लोबुचर, सिनेटर मार्क वॉर्नर, सिनेटर गॅरी पीटर्स, सिनेटर कॅथरीन कॉर्टेझ मास्टो आणि सिनेटर पीटर वेल्च यांचा समावेश होता.
पंतप्रधानांनी अमेरिकी काँग्रेसच्या शिष्टमंडळाचे भारतात स्वागत केले आणि भारत-अमेरिका द्विपक्षीय संबंध अधिक दृढ करण्यासाठी अमेरिकन काँग्रेसच्या सातत्यपूर्ण आणि द्विपक्षीय मदतीची प्रशंसा केली. पंतप्रधानांनी अध्यक्ष जोसेफ बायडेन यांच्याशी अलिकडेच झालेल्या दूरध्वनी संभाषणाबद्दल सांगितले आणि समकालीन जागतिक आव्हानांना सामोरे जाण्यासाठी भारत-अमेरिका सर्वसमावेशक जागतिक धोरणात्मक भागीदारी नव्या उंचीवर नेण्याच्या दोन्ही नेत्यांच्या सामायिक दृष्टिकोनाचा उल्लेख केला.
पंतप्रधान आणि अमेरिकी शिष्टमंडळाने सामायिक लोकशाही मूल्ये, मजबूत द्विपक्षीय सहकार्य, दोन्ही देशांच्या जनतेतील दृढ संबंध आणि अमेरिकेतील उत्साही भारतीय समुदाय हे द्विपक्षीय धोरणात्मक भागीदारीचे मजबूत आधारस्तंभ असल्याचे नमूद केले.
महत्त्वपूर्ण तंत्रज्ञान, स्वच्छ ऊर्जा संक्रमण, संयुक्त विकास आणि निर्मिती तसेच विश्वासार्ह आणि लवचिक पुरवठा साखळी क्षेत्रात भारत-अमेरिका संबंध दृढ करण्यासंबंधी नवीन संधींबाबत पंतप्रधानांनी अमेरिकी शिष्टमंडळाशी चर्चा केली.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेअंतर्गत लसीच्या एकूण 96.43 कोटी मात्रा देण्यात आल्या
गेल्या 24 तासांत, लसीच्या 50 लाख 63 हजारांहून अधिक मात्रा देण्यात आल्या
सध्या रुग्ण बरे होण्याचा दर 98.06 % आहे; मार्च 2020 पासूनचा सर्वात उच्चांकी दर
गेल्या 24 तासांत देशात 15,823 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  आतापर्यंतच्या एकूण बाधितांच्या संख्येच्या 0.61 %
साप्ताहिक पॉझिटीव्हिटी दर  गेले 110 दिवस 3% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 50,63,845 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 96.43 कोटी मात्रांचा  टप्पा पार केला आहे. देशभरात 94,26,400 सत्रांच्या आयोजनातून हे लसीकरण करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे-
|
|
HCWs
|
|
1st Dose
|
|
1,03,75,524
|
|
2nd Dose
|
|
90,48,454
|
|
FLWs
|
|
1st Dose
|
|
1,83,59,830
|
|
2nd Dose
|
|
1,54,29,462
|
|
Age Group 18-44 years
|
|
1st Dose
|
|
38,88,20,662
|
|
2nd Dose
|
|
10,57,49,264
|
|
Age Group 45-59 years
|
|
1st Dose
|
|
16,66,74,343
|
|
2nd Dose
|
|
8,44,42,796
|
|
Over 60 years
|
|
1st Dose
|
|
10,51,47,025
|
|
2nd Dose
|
|
6,03,31,852
|
|
Total
|
|
96,43,79,212
गेल्या 24 तासांत 22,844 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,33,42,901 झाली आहे.
परिणामी, सध्या, भारतातील रोगमुक्ती दर 98.06 % आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे, गेले सलग 108 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत,15,823 नव्या कोविड ग्रस्त रुग्णांची नोंद झाली.
देशातील कोविड सक्रीय रुग्णसंख्या सध्या 2,07,653 इतकी आहे आणि ही गेल्या 214 दिवसातील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.61 % आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 13,25,399 चाचण्या करण्यात आल्या. देशात आतापर्यंत एकंदर 58 कोटी 63 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 1.46% असून गेले 110 दिवस हा दर 3% हून कमी राहिला आहे. तर दैनंदिन पॉझिटीव्हिटी दर आज 1.19 % आहे. दैनंदिन पॉझिटीव्हिटी दर गेले सलग 44 दिवस 3% हून कमी आहे आणि आता गेले सलग 127 दिवस हा दर 5% हून कमी राहिला आहे.Jaydevi PS/Sushama K/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
दूरसंचार आणि माहिती तंत्रज्ञान मंत्रालय
टीसीसीसीपीआर, 2018 अंतर्गत कृत्रिम बुद्धिमत्ता आणि मशीन लर्निंग तंत्रज्ञानावर आधारित यूसीसी शोध यंत्रणा वापरण्यासंदर्भात ट्रायने जारी केले दिशानिर्देश
नवी दिल्ली, 13 जून 2023
ट्राय अर्थात भारतीय दूरसंचार नियामक प्राधिकरणाने दूरसंचार व्यावसायिक ग्राहक प्राधान्य नियम, 2018  अंतर्गत नोंदणीकृत नसलेल्या आणि व्यावसायिक संवादवजा संदेश पाठवणाऱ्या संस्थांना शोधून, त्यांची ओळख पटवून त्यांच्याविरुद्ध कारवाई करण्यासाठी कृत्रिम बुद्धिमत्ता आणि मशीन लर्निंग तंत्रज्ञानावर आधारित यूसीसी शोध यंत्रणा वापरण्यासंदर्भात सर्व प्रवेश प्रदात्यांना निर्देश दिले आहेत. ज्या संस्थांनी प्रवेश प्रदात्यांकडे नोंदणी केलेली नाही आणि संदेश तसेच फोन कॉलच्या माध्यमातून व्यावसायिक संवाद करण्यासाठी जे 10 आकडी मोबाईल क्रमांकांचा वापर करत आहेत त्यांना बिगर-नोंदणीकृत टेलीमार्केटर्स असे संबोधण्यात आले आहे.
सामान्य जनतेला त्रासदायक ठरणारा प्रमुख स्त्रोत असलेल्या अनाहूत व्यावसायिक संवादांवर  अंकुश ठेवण्यासाठी ट्रायने विविध पावले उचलली आहेत. त्यामुळे नोंदणीकृत टेलीमार्केटर्स  विरुद्ध केल्या जाणाऱ्या तक्रारी कमी झाल्या आहेत. टीएसपीएसने विविध उपाययोजना हाती घेऊनही यूटीएमएस कडून केले जाणारे यूसीसी अजूनही सुरूच आहेत. अनेकदा, यूटीएमएस कडून येणाऱ्या संदेशांमध्ये बेकायदेशीर लिंक अथवा फोन क्रमांक असतात जे ग्राहकांना त्यांची महत्त्वाची माहिती सामायिक करण्यासाठी त्यांच्या जाळ्यात अडकवतात आणि त्यातून पुढे ग्राहकांना आर्थिक नुकसान सोसावे लागते.
अशा यूटीएमएसना शोधून काढून, त्यांची ओळख पटवून त्यांच्याविरुद्ध कारवाई करण्यासाठी ट्रायने सर्व प्रवेश प्रदात्यांना ट्रायच्या टीसीसीसीपीआर, 2018 मधील आराखड्याच्या अधीन राहून यूसीसी शोध यंत्रणा वापरण्यासंदर्भात आग्रह केला आहे. प्रवेश सेवा प्रदात्यांनी त्यांच्या योग्यता आणि व्यवहार्यतेनुसार अशा शोध यंत्रणेची अंमलबजावणी सुरु केली आहे. मात्र, अनाहूत व्यावसायिक संवाद जारी ठेवण्यासाठी यूटीएमएस सतत नवनव्या तंत्रांचा वापर करत असून प्रवेश सेवा प्रदात्यांनी लागू केलेली यूसीसी शोध यंत्रणा अशा यूसीसीचा शोध लावण्यासाठी पूर्णपणे सक्षम नाही.
म्हणून, यूसीसी शोध यंत्रणा अंमलबजावणीमध्ये समानता आणण्यासाठी ट्रायने सर्व प्रवेश प्रदात्यांना कृत्रिम बुद्धिमत्ता आणि मशीन लर्निंग तंत्रज्ञानावर आधारित यूसीसी शोध यंत्रणा वापरण्यासंदर्भात आदेश दिले आहेत, कारण ही यंत्रणा यूटीएमएस द्वारे वापरल्या जाणाऱ्या नव्या स्वाक्षऱ्या, नव्या पद्धती आणि नवी तंत्रे शोधून काढण्यात सक्षम आहे. प्रवेश प्रदात्यांनी डीएलटी मंचाचा वापर करणाऱ्या इतर प्रवेश प्रदात्यांसोबत गुप्त माहिती सामायिक करावी असे देखील सांगण्यात आले आहे. अशी यूसीसी शोध यंत्रणा घाऊक प्रमाणात अनाहूत संदेश पाठवणाऱ्या आणि नियमांतील तरतुदींचे पालन न करणाऱ्या संस्था शोधून काढेल याची सुनिश्चिती करण्याचे निर्देश प्रवेश प्रदात्यांना देण्यात आले आहेत. सर्व प्रवेश प्रदात्यांनी वरील निर्देशांचे कठोरपणे पालन करावे आणि कारवाईची अद्ययावत माहिती 30 दिवसांच्या आत प्राधिकरणाकडे पाठवावी असे आदेश देण्यात आले आहेत.
वरील निर्देशांच्या संदर्भात अधिक स्पष्टीकरण अथवा माहितीसाठी ट्रायचे सल्लागार जयपाल सिंग तोमर यांच्याशी 011-23230404 या दूरध्वनी क्रमांकावर संपर्क साधावा असे आवाहन करण्यात आले आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
राष्ट्रपती कार्यालय
विद्यापीठे ही कल्पनांची उत्तम केंद्र आहेत, परंतु ती वास्तविक जगाच्या तथ्यापासून वेगळी नाहीत- ती समाजाचा भाग आहे आणि अशा प्रकारे ते सामाजिक परिवर्तनाशी जोडलेली राहतील - राष्ट्रपती
नवी दिल्ली, 8 डिसेंबर 2019
विद्यापीठे ही कल्पनांची उत्तम केंद्र आहेत, परंतु ती वास्तविक जगाच्या तथ्यापासून वेगळी नाहीत- ती समाजाचा भाग आहे आणि अशा प्रकारे ती सामाजिक परिवर्तनाशी जोडलेली राहतील असे राष्ट्रपती राम नाथ कोविंद यांनी म्हटले आहे. शैक्षणिक समुदायाने अशा क्षेत्रात संशोधन करायला हवे ज्यामुळे केवळ ज्ञानाचा नवीन आधार तयार होणार नाही तर मानवी समाजाला टिकवून ठेवणारा ज्ञानाचा आधार देखील तयार होईल. भुवनेश्वर येथील उत्कल विद्यापीठाला ७० वर्षे पूर्ण झाल्यानिमित्त आयोजित सांगता समारंभात ते आज बोलत होते.
वंचितांच्या सबलीकरणाच्या संकल्पनांप्रति विद्यार्थी आणि शिक्षकांनी संवेदनशील असले पाहिजे. पर्यावरण, आरोग्य आणि शिक्षण योग्य प्रकारे घेतले पाहिजे. उत्कलसारखी विद्यापीठे जी बहु- विद्याशाख्यांनी संपन्न आहेत, ती हे कार्य करायला अधिक सुसज्ज आहेत असे राष्ट्रपती म्हणाले.
सत्तर वर्षांचा काळ हा मैलाचा दगड असतो. या प्रदीर्घ प्रवासादरम्यान, जेव्हा आपण पैलतीरी पोचतो तेव्हा आपण थांबतो; मग आपण मागे वळून पाहतो आणि पुढे जातो असे राष्ट्रपती म्हणाले. साध्य यशाची तसेच अशी क्षेत्रे जिथे आणखी सुधारणा शक्य आहेत अशा गोष्टींचा आढावा घेण्याची ही वेळ आहे. संपूर्ण उत्कल समुदायासाठी, संस्थापकांच्या स्वप्नांप्रति नव्याने समर्पित होण्याची वेळ आहे. उच्च शिक्षण आणि संशोधन क्षेत्रात राष्ट्रीय व जागतिक स्तरावर महत्त्वपूर्ण भूमिका बजावण्यास विद्यापीठ कटिबद्ध राहील असा विश्वास त्यांनी व्यक्त केला.
तत्पूर्वी राष्ट्रपतींनी ओदिशाच्या खुर्दा जिल्ह्यातील बारुई टेकडीला भेट दिली आणि पायका विद्रोह यांच्या स्मारकाची पायाभरणी केली.
यावेळी उपस्थितांना संबोधित करताना राष्ट्रपती म्हणाले की, आपल्या इतिहासाच्या गौरवशाली अध्यायांविषयी लोकांना परिचित करणे, विशेषत: आपल्या पूर्वजांच्या बलिदानाबद्दल तरुण पिढीला जागरूक करणे,हा राष्ट्र-उभारणीचा एक महत्त्वाचा भाग आहे. पायका विद्रोह स्मारक बांधण्यात केंद्र सरकार तसेच राज्य सरकारच्या प्रयत्नांचे त्यांनी कौतुक केले. हे स्मारक पायका विद्रोह संबंधित अभ्यागतांना, विशेषत: तरुणांना महत्त्वाची माहिती देईल असा विश्वास त्यांनी व्यक्त केला.
D.Wankhede/S.Kane/P.Kor
(Visitor Counter : 81
पंतप्रधान कार्यालय
पंतप्रधानांच्या हस्ते 27 फेब्रुवारीला होणार 'इंडिया टॉय फेअर 2021' चे उदघाटन
नवी दिल्ली, 25 फेब्रुवारी 2021
पंतप्रधान नरेंद्र मोदी यांच्या हस्ते 27 फेब्रुवारीला सकाळी 11 वाजता व्हिडिओ कॉन्फरन्सिंगद्वारे 'इंडिया टॉय फेअर 2021 ' चे अर्थात भारतीय खेळणी मेळ्याचे उदघाटन होणार आहे.
मुलांच्या मानसिक विकासात खेळणी महत्त्वाची भूमिका बजावतात आणि मुलांमध्ये मनोवैज्ञानिक आणि संज्ञानात्मक कौशल्ये सुधारण्यात देखील मदत करतात. क्रियाशीलता वाढवण्यासोबतच खेळणी आकांक्षांनाही नवे पंख देतात, असे पंतप्रधानांनी ऑगस्ट 2020 मध्ये मन की बात या कार्यक्रमात सांगितले होते. मुलाच्या सर्वांगीण विकासात खेळण्यांचे महत्त्व लक्षात घेऊन पंतप्रधानांनी यापूर्वीही देशात खेळण्यांचे उत्पादन वाढविण्यावर जोर दिला आहे. यासंदर्भातील पंतप्रधानांच्या विचारांवर आधारित इंडिया टॉय फेअर 2021 चे आयोजन केले जात आहे.
मेळ्याविषयी
27 फेब्रुवारी ते 2 मार्च 2021 या काळात हा मेळा आयोजित करण्यात आला आहे. उद्योगाच्या सर्वांगीण विकासासाठी शाश्वत दुवे तयार व्हावेत आणि संवादाला चालना मिळावी यासाठी खरेदीदार, विक्रेते, विद्यार्थी, शिक्षक, डिझाइनर आदींसह सर्व संबंधितांना एकत्रित आणण्याचे उद्दिष्ट या आयोजनामागे आहे. या क्षेत्रातील गुंतवणूक आकर्षित करणे आणि निर्यातीला चालना याद्वारे, आगामी काळात खेळण्यांचे उत्पादन व सोर्सिंग याचे जागतिक केंद्र म्हणून भारताला कसे पुढे आणता येईल, याबाबत चर्चा करण्यासाठी या व्यासपीठाच्या माध्यमातून सरकार आणि उद्योग एकत्रित येऊ शकतील.
ई-कॉमर्स सक्षम व्हर्च्युअल प्रदर्शनात 30 राज्ये आणि केंद्रशासित प्रदेशांमधील 1000 हून अधिक प्रदर्शक त्यांची उत्पादने प्रदर्शित करतील. यात पारंपरिक भारतीय खेळणी तसेच इलेक्ट्रॉनिक खेळणी, आलिशान खेळणी, कोडी आणि खेळ यासह आधुनिक खेळण्यांचे दर्शन घडेल. खेळण्यांचे आरेखन व उत्पादनात क्षमता सिद्ध केलेल्या प्रख्यात भारतीय व आंतरराष्ट्रीय व्यक्तींचे असंख्य वेबिनार आणि पॅनेल चर्चादेखील आयोजित करण्यात येणार आहेत. या मेळाव्यात पारंपरिक खेळणी तयार करण्याच्या शिल्प प्रात्यक्षिकासह अनेक उपक्रमांमध्ये सहभागी होण्याची संधी मुलांना मिळणार आहे. तसेच खेळण्यांची संग्रहालये आणि कारखान्यांना व्हर्च्युअल माध्यमातून भेट देता येणार आहे.S.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नवीन आणि नवीकरणीय ऊर्जा मंत्रालय
नवी दिल्ली येथे 17 ते 20 ऑक्टोबर 2022 दरम्यान आंतरराष्ट्रीय सौर आघाडीचे पाचवे अधिवेशन
आर. के सिंह अधिवेशनाच्या अध्यक्षस्थानी असतील
आंतरराष्ट्रीय सौर आघाडीच्या पाचव्या अधिवेशनात 109 देशांचे नेते उपस्थित राहणार
ऊर्जा उपलब्धता , ऊर्जा सुरक्षा आणि ऊर्जा संक्रमण या आंतरराष्ट्रीय सौर आघाडीच्या तीन महत्त्वाच्या मुद्द्यांवरील प्रमुख उपक्रमांवर या अधिवेशनात चर्चा होणार
नवी दिल्ली, 6 ऑक्टोबर 2022
नवी दिल्ली येथे 17 ते 20 ऑक्टोबर 2022 दरम्यान आयोजित आंतरराष्ट्रीय सौर आघाडीचे पाचवे अधिवेशन आणि अन्य संबंधित कार्यक्रमांच्या पूर्वतयारीची सुरवात केंद्रीय ऊर्जा तसेच नवीन आणि नवीकरणीय ऊर्जा मंत्री आर के सिंह यांनी आज एका कार्यक्रमाच्या माध्यमातून केली. आंतरराष्ट्रीय सौर आघाडीच्या अधिवेशनाचे अध्यक्षपद भारताकडे आहे. या बैठकीत 109 सदस्य आणि स्वाक्षरी करणाऱ्या देशांचे मंत्री, शिष्टमंडळ आणि प्रतिनिधी सहभागी होणार आहेत. केंद्रीय ऊर्जा तसेच नूतन आणि नवीकरणीय ऊर्जा मंत्री आर के सिंह या अधिवेशनाचे अध्यक्षपद भूषवतील.
ऊर्जा संक्रमणावरील आंतरराष्ट्रीय संकल्प पूर्ण करण्यासाठी आंतरराष्ट्रीय सौर आघाडी हे आवश्यक माध्यम आहे, असे यावेळी बोलताना मंत्र्यांनी सांगितले.
हे अधिवेशन म्हणजे प्रत्येक सदस्य देशाचे प्रतिनिधित्व असलेली आंतरराष्ट्रीय सौर आघाडीची सर्वोच्च निर्णय घेणारी संस्था आहे. ही संस्था आंतरराष्ट्रीय सौर आघाडीच्या चौकटीसंदर्भातील कराराच्या अंमलबजावणीबाबत निर्णय घेते आणि आपले उद्दिष्ट साध्य करण्यासाठी समन्वित कृती करते. आंतरराष्ट्रीय सौर आघाडीच्या ठिकाणी मंत्री स्तरीय अधिवेशनाची दरवर्षी वार्षिक बैठक होते.सौरऊर्जा, कामगिरी, विश्वासार्हता, खर्च आणि आर्थिक प्रमाणाच्या उपयोजनांच्या दृष्टीने कार्यक्रम आणि इतर उपक्रमांच्या एकूण परिणामाचे मूल्यांकन ही बैठक करते.
ऊर्जा उपलब्धता, ऊर्जा सुरक्षा आणि ऊर्जा संक्रमण या आंतरराष्ट्रीय सौर आघाडीच्या तीन महत्त्वाच्या मुद्द्यांवरील प्रमुख उपक्रमांवर या पाचव्या अधिवेशनात चर्चा होणार आहे.सर्वात कमी विकसित देश आणि विकसनशील छोटे द्वीप देश सदस्य देशांसाठी कार्यक्रमात्मक पाठबळ, सर्व विकसनशील सदस्य देशांना क्षमता बांधणीसाठी समर्थन आणि सर्व सदस्य देशांना विश्लेषण आणि सल्लागार पाठबळ यासाठीच्या आंतरराष्ट्रीय सौर आघाडीच्या धोरणात्मक योजनेवर देखील आंतरराष्ट्रीय सौर आघाडीतील सदस्य देशांमधील जागतिक नेते चर्चा करतील.
सौर ऊर्जेला चालना देण्यासाठी 5व्या अधिवेशनात देशांमध्ये अधिक सहमती होण्याची अपेक्षा आहे. वाढलेले आंतरराष्ट्रीय सहकार्य हा ऊर्जा संक्रमणाचा कणा असेल, गुंतवणुकीला चालना देईल आणि हवामानासंदर्भातील कृतीच्या या महत्त्वपूर्ण दशकात लाखो नवीन रोजगार निर्माण करेल.
आंतरराष्ट्रीय सौर आघाडीच्या कार्यालयाने 19 ऑक्टोबर 2022 रोजी आंतरराष्ट्रीय सौर आघाडीच्या विविध धोरणात्मक उपक्रमांवर आधारित तांत्रिक सत्रांची मालिका आणि भागीदार संस्थांच्या सहकार्याने सौर आणि स्वच्छ ऊर्जा क्षेत्रातील विविध उदयोन्मुख समस्यांवर तांत्रिक सत्रे आयोजित केली आहेत. 5व्या महासभेनंतर, तीन विश्लेषणात्मक अहवाल देखील सादर केले जातील, ते म्हणजे:
- जागतिक सौर तंत्रज्ञान अहवाल
- जागतिक सौर बाजारपेठ अहवाल
- जागतिक सौर गुंतवणूक अहवालS.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 235